SIRI-BCPG เซ็นMOU ชุมชนพลังงานสีเขียว
SIRI-BCPG ลงนาม MOU เปิดตัวชุมชนพลังงานสีเขียวอัจฉริยะครั้งแรกในไทย
30 ต.ค. 2560

นายอุทัย อุทัยแสงสุข ประธานผู้บริหารสายงานปฏิบัติการ บริษัท แสนสิริ จำกัด (มหาชน) หรือ SIRI และนายบัณฑิต สะเพียรชัย กรรมการผู้จัดการใหญ่ บริษัท บีซีพีจี จำกัด (มหาชน) หรือ BCPG ได้ลงนามในข้อตกลงความร่วมมือในการพัฒนา Smart Green Energy Community หรือชุมชนพลังงานสีเขียวอัจฉริยะร่วมกัน
โดย BCPG จะเป็นผู้ลงทุนติดตั้งระบบผลิตพลังงานไฟฟ้าจากเซลล์แสงอาทิตย์ในโครงการของ SIRI เพื่อให้ผู้อยู่อาศัยในโครงการสามารถผลิตและใช้ไฟฟ้าจากพลังงานสะอาดได้ด้วยตนเอง รวมถึงยังสามารถซื้อขายแลกเปลี่ยนไฟฟ้าระหว่างกันภายในโครงการได้อย่างเป็นรูปธรรม ด้วยการใช้ blockchain technology และแอพพลิเคชั่นบนสมาร์ทโฟน ขณะที่ความร่วมมือดังกล่าวเป็นแผนระยะยาว 5 ปี ในเบื้องต้นมีโครงการของ SIRI ที่จะเข้าร่วมกว่า 20 โครงการแล้ว